ddrg/super_eurlex huggingface dataset:
ET Euroopa Liidu Teataja C 336/21

Üldkohtu 16. septembri 2013. aasta otsus — Oro Clean Chemie versus Siseturu Ühtlustamise Amet — Merz Pharma (PROSEPT)

(Kohtuasi T-284/12) (1)

(Ühenduse kaubamärk - Vastulausemenetlus - Ühenduse sõnamärgi PROSEPT taotlus - Varasem siseriiklik sõnamärk Pursept - Suhteline keeldumispõhjus - Segiajamise tõenäosus - Tähiste sarnasus - Määruse (EÜ) nr 207/2009 artikli 8 lõike 1 punkt b - Kaitseõigused - Määruse nr 207/2009 artikkel 75)

2013/C 336/41

Kohtumenetluse keel: saksa

Pooled

Hageja: Oro Clean Chemie AG (Fehraltorf, Šveits) (esindaja: advokaat F. Ekey)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: G. Schneider)

Teine menetluspool apellatsioonikojas, menetlusse astuja Üldkohtus: Merz Pharma GmbH & Co. KGaA (Frankfurt am Main, Saksamaa) (esindajad: advokaadid M. Hirsch ja C. Mayerhöffer)

Ese

Hagi, mis on esitatud Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 29. märtsi 2012. aasta otsuse (asi R 1053/2011-1) peale, mis puudutab Merz Pharma GmbH & Co. KGaA ja Oro Clean Chemie AG vahelist vastulausemenetlust.

Resolutsioon

1. Jätta hagi rahuldamata.

2. Mõista kohtukulud välja Oro Clean Chemie AG-lt.

(1) ELT C 258, 25.8.2012.
ET Euroopa Liidu Teataja C 233/9

Üldkohtu 4. juuli 2013. aasta otsus — Laboratoires CTRS versus komisjon

(Kohtuasi T-301/12) (1)

(Inimtervishoius kasutatavad ravimid - Ravimi „Orphacol” müügiloa taotlemine - Komisjoni keeldumisotsus - Määrus (EÜ) nr 726/2004 - Direktiiv 2001/83/EÜ - Hästi tõestatud meditsiiniline kasutus - Erandlikud asjaolud)

2013/C 233/16

Kohtumenetluse keel: inglise

Pooled

Hageja: Laboratoires CTRS (Boulogne-Billancourt, Prantsusmaa) (esindajad: barrister K. Bacon, solicitors M. Utges Manley ja M. Barnden)

Kostja: Euroopa Komisjon (esindajad: E. White, M. Šimerdová ja L. Banciella)

Hageja toetuseks menetlusse astujad: Tšehhi Vabariik (esindajad: M. Smolek ja D. Hadroušek), Taani Kuningriik (esindajad: V. Pasternak Jørgensen ja C. Thorning), Prantsuse Vabariik (esindajad: D. Colas, F. Gloaguen ja S. Menez), Austria Vabariik (esindajad: C. Pesendorfer ja A. Posch); Suurbritannia ja Põhja-Iiri Ühendkuningriik (esindajad: S. Behzadi-Spencer, hiljem C. Murrel ja lõpuks L. Christie, keda abistas barrister J. Holmes)

Kostja toetuseks menetlusse astujad: Poola Vabariik (esindajad: B. Majczyna ja M. Szpunar, hiljem M. Majczyna)

Ese

Nõue tühistada komisjoni 25. mai 2012. aasta rakendusotsus K(2012) 3306 (lõplik), millega Euroopa Parlamendi ja nõukogu määruse (EÜ) nr 726/2004 kohaselt keeldutakse andmast müügiluba inimtervishoius kasutatavale harvikravimile „Orphacol — Koolhape”.

Resolutsioon

1. Tühistada komisjoni 25. mai 2012. aasta rakendusotsus K(2012) 3306 (lõplik), millega Euroopa Parlamendi ja nõukogu määruse (EÜ) nr 726/2004 kohaselt keeldutakse andmast müügiluba inimtervishoius kasutatavale harvikravimile „Orphacol — Koolhape”.

2. Jätta Euroopa Komisjoni kohtukulud tema enda kanda ja mõista temalt välja Laboratoires CTRS kohtukulud.

3. Jätta Tšehhi Vabariigi, Taani Kuningriigi, Prantsuse Vabariigi, Austria Vabariigi, Poola Vabariigi ning Suurbritannia ja Põhja-Iiri Ühendkuningriigi kohtukulud nende endi kanda.

(1) ELT C 250, 18.8.2012.
ET Euroopa Liidu Teataja C 24/20

Üldkohtu 6. detsembri 2013. aasta otsus — Premiere Polish versus Siseturu Ühtlustamise Amet — Donau Kanol (ECOFORCE)

(Kohtuasi T-361/12) (1)

(Ühenduse kaubamärk - Vastulausemenetlus - Ühenduse sõnamärgi ECOFORCE taotlus - Varasem ühenduse kujutismärk ECO FORTE - Segiajamise tõenäosus - Määruse (EÜ) nr 207/2009 artikli 8 lõike 1 punkt b)

2014/C 24/35

Kohtumenetluse keel: inglise

Pooled

Hageja: Premiere Polish Co. Ltd (Cheltenham, Ühendkuningriik) (esindajad: solicitor C. Jones ja solicitor M. Carter)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: I. Harrington)

Teine menetluspool ühtlustamisameti apellatsioonikojas: Donau Kanol GmbH & Co. KG (Ried im Traunkreis, Austria)

Ese

Hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 8. juuni 2012. aasta otsuse peale (asi R 851/2011-4), mis käsitleb vastulausemenetlust Donau Kanol GmbH & Co. KG ja Premiere Polish Co. Ltd. vahel.

Resolutsioon

1. Jätta hagi rahuldamata.

2. Mõista kohtukulud välja Premiere Polish Co. Ltd-lt.

(1) ELT C 319, 20.10.2012.
ET Euroopa Liidu Teataja C 15/15

Üldkohtu 28. novembri 2013. aasta otsus — Vitaminaqua versus Siseturu Ühtlustamise Amet — Energy Brands (vitaminaqua)

(Kohtuasi T-410/12) (1)

(Ühenduse kaubamärk - Vastulausemenetlus - Ühenduse kujutismärgi vitaminaqua taotlus - Varasemad siseriiklikud sõnamärgid VITAMINWATER - Varasem ühenduse kujutismärk GLACEAU vitamin water - Segiajamise tõenäosus - Määruse (EÜ) nr 207/2009 artikkel 8 lõige 1 punkt b)

2014/C 15/20

Kohtumenetluse keel: ungari

Pooled

Hageja: Vitaminaqua Ltd (London, Ühendkuningriik) (esindaja: advokaat A. Krajnyák)

Kostja: Siseturu Ühtlustamise Amet (kaubamärgid ja tööstusdisainilahendused) (esindajad: J. Németh ja D. Walicka)

Teine menetluspool apellatsioonikojas, menetlusse astuja Üldkohtus: Energy Brands, Inc (Whitestone, Ameerika Ühendriigid) (esindajad: advokaadid S. Malynicz, D. Stone ja L. Ritchie)

Ese

Hagi Siseturu Ühtlustamise Ameti esimese apellatsioonikoja otsuse peale (asi R 997/2011-1), mis on tehtud Energy Brands Inc ja Vitaminaqua Ltd vahelises vastulausemenetluses.

Resolutsioon

1) Jätta hagi rahuldamata.

2) Mõista kohtukulud välja Vitaminaqua Ltd-lt.

(1) ELT C 355, 17.11.2012.
ET Euroopa Liidu Teataja C 39/17

Üldkohtu 12. detsembri 2013. aasta otsus — ANKO versus komisjon

(Kohtuasi T-117/12) (1)

(Vahekohtuklausel - Teadusuuringute, tehnoloogiaarenduse ja tutvustamistegevuse seitsmes raamprogramm (2007–2013) - Projekte Perform ja Oasis käsitlevad lepingud - Maksete peatamine - Muude projektide auditeerimisel tuvastatud rikkumised - Viivitusintress)

2014/C 39/28

Kohtumenetluse keel: kreeka

Pooled

Hageja: ANKO AE Antiprosopeion, Emporiou kai Viomichanias (Ateena, Kreeka) (esindaja: advokaat V. Christianos)

Kostja: Euroopa Komisjon (esindajad: R. Lyal ja B. Conte, keda abistas advokaat S. Drakakakis)

Ese

ELTL artikli 272 alusel esitatud taotlus, milles Üldkohtul palutakse esiteks tuvastada, et komisjoni otsus peatada hageja nende kulude hüvitamine, mida ta kandis lepingute Perform ja Oasis täitmiseks, mis on sõlmitud teadusuuringute, tehnoloogiaarenduse ja tutvustamistegevuse seitsmenda raamprogrammi (2007-2013) alusel, on käsitatav komisjoni poolt lepinguliste kohustuste rikkumisena, ning teiseks mõista komisjonilt hageja kasuks välja 637 117,17 eurot projekti Perform eest, millele lisandub viivitusintress, samuti tuvastada, et hageja ei ole kohustatud tagastama 56 390 eurot, mis on talle välja makstud projekti Oasis eest.

Resolutsioon

1. Mõista Euroopa Komisjonilt ANKO AE Antiprosopeion, Emporiou kai Viomichaniase kasuks välja summad, mille maksmine peatati, tuginedes teadusuuringute, tehnoloogiaarenduse ja tutvustamistegevuse seitsmenda raamprogrammi (2007-2013) alusel projektide Oasis ja Perform kohta sõlmitud toetuslepingutele lisatud üldtingimuste punkti II.5 lõike 3 alapunktile d, kusjuures see väljamakse ei mõjuta ANKO Antiprosopeion, Emporiou kai Viomichaniase deklareeritud kulude abikõlblikkuse küsimust ega auditi 11-INFS-0035 lõpparuande järelduste rakendamist komisjoni poolt. Väljamaksmisele kuuluvate summade suurus ei tohi ületada maksmise peatamise ajaks järelejäänud rahalise toetuse piire ja neile summadele tuleb lisada viivitusintress iga perioodi eest, mis hakkab kulgema pärast 105- päevase maksetähtaja möödumist vastavate aruannete saamisest komisjoni poolt. Kohaldatakse intressimäära, mis kehtib maksetähtaja saabumise kuu esimesel päeval ja on avaldatud Euroopa Liidu Teataja C-seerias.

2. Jätta hagi ülejäänud osas rahuldamata.

3. Jätta ANKO Antiprosopeion, Emporiou kai Viomichaniase kanda üks kolmandik tema enda kohtukuludest.

4. Jätta komisjoni kohtukulud tema enda kanda ja mõista temalt välja kaks kolmandikku ANKO Antiprosopeion, Emporiou kai Viomichaniase kohtukuludest.

(1) ELT C 138, 12.5.2012.
ET Euroopa Liidu Teataja C 39/18

Üldkohtu 12. detsembri 2013. aasta otsus — ANKO versus komisjon

(Kohtuasi T-118/12) (1)

(Vahekohtuklausel - Teadusuuringute, tehnoloogiaarenduse ja tutvustamistegevuse kuues raamprogramm (2002–2006) - Projekti Persona käsitlev leping - Maksete peatamine - Muude projektide auditeerimisel tuvastatud rikkumised - Viivitusintress)

2014/C 39/29

Kohtumenetluse keel: kreeka

Pooled

Hageja: ANKO AE Antiprosopeion, Emporiou kai Viomichanias (Ateena, Kreeka) (esindaja: advokaat V. Christianos)

Kostja: Euroopa Komisjon (esindajad: R. Lyal, B. Conte, keda abistas advokaat S. Drakakakis)

Ese

ELTL artikli 272 tähenduses vahekohtuklausli alusel esitatud taotlus, milles Üldkohtul palutakse esiteks tuvastada, et komisjoni otsus peatada hageja nende kulude hüvitamine, mida ta kandis projekti Persona lepingu nr 045459 täitmiseks, mis on sõlmitud teadusuuringute, tehnoloogiaarenduse ja tutvustamistegevuse kuuenda raamprogrammi, mis aitab kaasa Euroopa teadusruumi loomisele ja innovaatika edendamisele (2002–2006) alusel, on käsitatav komisjoni poolt lepinguliste kohustuste rikkumisena, ning teiseks mõista komisjonilt hageja kasuks välja 6 752,74 eurot nimetatud projekti eest, millele lisandub viivitusintress.

Resolutsioon

1. Mõista Euroopa Komisjonilt ANKO AE Antiprosopeion, Emporiou kai Viomichaniase kasuks välja summad, mille maksmine peatati, tuginedes teadusuuringute, tehnoloogiaarenduse ja tutvustamistegevuse kuuenda raamprogrammi, mis aitab kaasa Euroopa teadusruumi loomisele ja innovaatika edendamisele (2002–2006) alusel projekti Persona kohta sõlmitud lepingule lisatud üldtingimuste punkti II.28 lõike 8 kolmandale lõigule, kusjuures see väljamakse ei mõjuta ANKO Antiprosopeion, Emporiou kai Viomichaniase deklareeritud kulude abikõlblikkuse küsimust ega auditi 11-BA134-011 lõpparuande järelduste rakendamist komisjoni poolt. Väljamaksmisele kuuluvate summade suurus ei tohi ületada maksmise peatamise ajaks järelejäänud rahalise toetuse piire ja neile summadele tuleb lisada viivitusintress iga perioodi eest, mis hakkab kulgema pärast 45-päevase maksetähtaja möödumist vastavate aruannete heakskiitmisest komisjoni poolt, kuid mitte hiljem kui 90 päeva möödumisel nende aruannete saamisest komisjoni poolt. Kohaldatakse intressimäära, mis kehtib maksetähtaja saabumise kuu esimesel päeval ja on avaldatud Euroopa Liidu Teataja C-seerias.

2. Mõista kohtukulud välja komisjonilt.

(1) ELT C 138, 12.5.2012.
ET Euroopa Liidu Teataja C 112/29

Üldkohtu 27. veebruari 2014. aasta otsus – Advance Magazine Publishers versus Siseturu Ühtlustamise Amet – López Cabré (VOGUE)

(Kohtuasi T-229/12) (1)

((Ühenduse kaubamärk - Vastulausemenetlus - Ühenduse kujutismärgi VOGUE taotlus - Varasem ühenduse sõnamärk VOGUE - Segiajamise tõenäosus - Kaupade identsus või sarnasus - Tähiste identsus või sarnasus - Määruse (EÜ) nr 207/2009 artikli 8 lõike 1 punkt b - Kaubamärgitaotluse ebatäpsus - Määruse nr 207/2009 artikli 26 lõike 1 punkt c - Määruse (EÜ) nr 2868/95 eeskirja 2 lõige 2 - Osaline registreerimisest keeldumine))

2014/C 112/37

Kohtumenetluse keel: inglise

Pooled

Hageja: Advance Magazine Publishers, Inc. (New York, New York, Ameerika Ühendriigid) (esindaja: barrister C. Aikens)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: V. Melgar)

Teine menetluspool apellatsioonikojas: Eduardo López Cabré (Barcelona, Hispaania)

Ese

Hagi Siseturu Ühtlustamise Ameti neljanda apellatsioonikoja 26. märtsi 2012. aasta otsuse (asi R 1170/2011-4) peale, mis käsitleb Eduardo López Cabré ja Advance Magazine Publishers, Inc., vahelist vastulausemenetlust.

Resolutsioon

1. Tühistada Siseturu Ühtlustamise Ameti neljanda apellatsioonikoja 26. märtsi 2012. aasta otsus (asi R 1170/2011-4), mis käsitleb Eduardo López Cabré ja Advance Magazine Publishers, Inc., vahelist vastulausemenetlust, osas, milles jäeti muutmata vastulausete osakonna 18. märtsi 2011. aasta otsus, millega rahuldati vastulause aksessuaaride osas, mis kuuluvad 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 18.

2. Jätta käesoleva resolutsiooni punktis 1 nimetatud otsuse tühistamiseks esitatud ülejäänud nõuded rahuldamata.

3. Puudub vajadus otsustada nõuete üle, milles palutakse vastulause rahuldada ainult vihmavarjude, päikesevarjude ning vihmavarjude ja päikesevarjude lisatarvikute osas.

4. Jätta poolte kohtukulud nende endi kanda.

(1) ELT C 227, 28.7.2012.
ET Euroopa Liidu Teataja C 102/36

Üldkohtu 27. veebruari 2014. aasta otsus – Advance Magazine Publishers versus Siseturu Ühtlustamise Amet – Nanso Group (TEEN VOGUE)

(Kohtuasi T-509/12) (1)

((Ühenduse kaubamärk - Vastulausemenetlus - Ühenduse sõnamärgi TEEN VOGUE taotlus - Varasem siseriiklik sõnamärk VOGUE - Vastuvõetavus - Nõuete kvalifitseerimine - Suhteline keeldumispõhjus - Segiajamise tõenäosus - Kaupade identsus või sarnasus - Tähiste sarnasus - Määruse (EÜ) nr 207/2009 artikli 8 lõike 1 punkt b - Osaline registreerimisest keeldumine))

2014/C 102/56

Kohtumenetluse keel: inglise

Pooled

Hageja: Advance Magazine Publishers, Inc. (New York, New York, Ühendriigid) (esindaja: barrister C. Aikens)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: V. Melgar)

Teine menetluspool apellatsioonikojas, menetlusse astuja Üldkohtus: Nanso Group Oy (Nokia, Soome) (esindaja: advokaat M. Tuominen)

Ese

Hagi Siseturu Ühtlustamise Ameti neljanda apellatsioonikoja 17. septembri 2012. aasta otsuse peale (asi R 147/2011-4), mis käsitleb vastulausemenetlust Nanso Group Oy ja Advance Magazine Publishers, Inc.-i vahel.

Resolutsioon

1. Jätta hagi rahuldamata.

2. Mõista kohtukulud välja Advance Magazine Publishers, Inc.–ilt.

(1) ELT C 26, 26.1.2013.
ET Euroopa Liidu Teataja C 102/33

Üldkohtu 27. veebruari 2014. aasta otsus – Advance Magazine Publishers versus Siseturu Ühtlustamise Amet – López Cabré (TEEN VOGUE)

(Kohtuasi T-37/12) (1)

((Ühenduse kaubamärk - Vastulausemenetlus - Ühenduse sõnamärgi TEEN VOGUE taotlus - Varasem siseriiklik sõnamärk VOGUE - Suhteline keeldumispõhjus - Segiajamise tõenäosus - Kaupade identsus - Tähiste sarnasus - Määruse (EÜ) nr 207/2009 artikli 8 lõike 1 punkt b - Varasema kaubamärgi tegeliku kasutamise tõendamine - Määruse nr 207/2009 artikli 42 lõiked 2 ja 3 - Määruse (EÜ) nr 2868/95 eeskirja 22 lõige 3 - Osaline registreerimisest keeldumine))

2014/C 102/52

Kohtumenetluse keel: inglise

Pooled

Hageja: Advance Magazine Publishers, Inc. (New York, New York, Ameerika Ühendriigid) (esindaja: barrister T. Alkin)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: P. Bullock)

Teine menetluspool apellatsioonikojas, menetlusse astuja Üldkohtus: Eduardo López Cabré (Barcelona, Hispaania)

Ese

Hagi Siseturu Ühtlustamise Ameti neljanda apellatsioonikoja 22. novembri 2011. aasta otsuse (asi R 1763/2010-4) peale, mis käsitleb vastulausemenetlust Eduardo López Cabré ja Advance Magazine Publishers, Inc. vahel

Resolutsioon

1. Jätta hagi rahuldamata.

2. Mõista kohtukulud välja Advance Magazine Publishers, Inc.-lt.

(1) ELT C 73, 10.3.2012.
ET Euroopa Liidu Teataja C 194/21

Üldkohtu 30. aprilli 2014. aasta otsus – Beyond Retro versus Siseturu Ühtlustamise Amet – S&K Garments (BEYOND VINTAGE)

(Kohtuasi T-170/12) (1)

((Ühenduse kaubamärk - Vastulausemenetlus - Euroopa Ühendust nimetav rahvusvaheline registreering - Sõnamärk BEYOND VINTAGE - Varasem ühenduse sõnamärk BEYOND RETRO - Suhteline keeldumispõhjus - Segiajamise tõenäosus - Määruse (EÜ) nr 207/2009 artikli 8 lõike 1 punkt b - Põhjendamiskohustus - Määruse nr 207/2009 artikkel 75))

2014/C 194/27

Kohtumenetluse keel: inglise

Pooled

Hageja: Beyond Retro Ltd (London, Ühendkuningriik) (esindaja: barrister S. Malynicz)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: I. Harrington)

Teine menetluspool apellatsioonikojas, menetlusse astuja Üldkohtus: S&K Garments, Inc. (New York, New York, Ameerika Ühendriigid)

Ese

Hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 31. jaanuari 2012. aasta otsuse (liidetud asjad R 493/2011-4 ja R 548/2011-4) peale, mis käsitleb vastulausemenetlust Beyond Retro Ltd et S&K Garments, Inc. vahel

Resolutsioon

1. Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 31. jaanuari 2012. aasta otsus (liidetud asjad R 493/2011-4 ja R 548/2011-4) osas, mis puudutab 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassidesse 18 ja 25 kuuluvaid kaupu, mis on kaitstud sõnamärgiga BEYOND VINTAGE.

2. Jätta hagi ülejäänud osas rahuldamata.

3. Mõista Beyond Retro Ltd-lt välja kolmandik kohtukuludest, mille hüvitamist on pooled Üldkohtus nõudnud. Mõista Siseturu Ühtlustamise Ametilt välja kolmandik nimetatud kohtukuludest.

(1) ELT C 194, 30.6.2012.
1.

Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 25. jaanuari 2012. aasta otsus (asi R 437/2011-2) osas, milles leiti, et elektrooniliste raamatute ja perioodikaväljaannete internetis avaldamise teenus ning perioodikaväljaannete ja raamatute elektroonilisel kujul (sealhulgas internetis) avaldamise teenus, mis kuuluvad klassi 41 ja mida on nimetatud registreerimistaotluses, ei ole sarnased teabe elektroonilise levitamise (eelkõige interneti tüüpi ülemaailmsete suhtlusvõrgustike jaoks) teenusega, mis kuulub klassi 38 ja mis on hõlmatud varasema kujutismärgiga.
ET Euroopa Liidu Teataja C 292/36

Üldkohtu 16. juuli 2014. aasta otsus – Zweckverband Tierkörperbeseitigung versus komisjon

(Kohtuasi T-309/12) (1)

((Riigiabi - Teenistused, kes tegelevad loomakorjuste ja tapamaja jäätmete kõrvaldamisega - Valmisolekureservi säilitamine loomahaiguste puhangute tõkestamiseks - Otsus, millega abi tunnistatakse ühisturuga kokkusobimatuks - Mõiste „ettevõtja” - Eelis - Üldise majandushuvi teenus - Hüvitis avaliku teenindamise kohustuse eest - Mõju liikmesriikide vahelisele kaubandusele ja konkurentsi moonutamine - Olemasolev abi või uus abi - Abi vajalikkus - Subsidiaarsus - Õiguspärane ootus - Õiguskindlus - Proportsionaalsus))

2014/C 292/43

Kohtumenetluse keel: saksa

Pooled

Hageja: Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg (Rivenich, Saksamaa) (esindaja: advokaat A. Kerkmann)

Kostja: Euroopa Komisjon (esindajad: R. Sauer ja T. Maxian Rusche, hiljem T. Maxian Rusche ja C. Egerer)

Kostja toetuseks menetlusse astujad: Saria Bio Industries AG & Co. KG (Selm, Saksamaa); SecAnim GmbH (Lünen, Saksamaa); ja Knochen- und Fett-Union (KFU) GmbH (Selm) (esindajad: advokaadid U. Karpenstein ja C. Johann)

Ese

Nõue peatada komisjoni 25. aprilli 2012. aasta otsuse 2012/485/EL riigiabi SA.25051 (C 19/10) (ex NN 23/10) kohta, mida Saksamaa andis eriotstarbelisele ühingule Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg (ELT L 236, lk 1) kohaldamine.

Resolutsioon

1) Jätta hagi rahuldamata.

2) Jätta Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg poolt põhikohtuasjas kantud kohtukulud tema enda kanda ja mõista talt välja Euroopa Komisjoni kohtukulud.

3) Jätta Saria Bio-Industries AG & Co. KG, SecAnim GmbH ja Knochen- und Fett-Union GmbH (KFU) poolt põhikohtuasjas kantud kohtukulud nende enda kanda.

4) Mõista Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg välja ajutiste meetmete kohaldamise menetlusega seotud kohtukulud.

(1) ELT C 273, 8.9.2012.
ET Euroopa Liidu Teataja C 292/35

Üldkohtu 16. juuli 2014. aasta otsus – Saksamaa versus komisjon

(Kohtuasi T-295/12) (1)

((Riigiabi - Teenistused, kes tegelevad loomakorjuste ja tapamaja jäätmete kõrvaldamisega - Valmisolekureservi säilitamine loomahaiguste puhangute tõkestamiseks - Otsus, millega abi tunnistatakse ühisturuga kokkusobimatuks - Eelis - Üldise majandushuvi teenus - Hüvitis avaliku teenindamise kohustuse eest - Mõju liikmesriikide vahelisele kaubandusele ja konkurentsi moonutamine - Abi vajalikkus - Subsidiaarsus - Põhjendamiskohustus))

2014/C 292/42

Kohtumenetluse keel: saksa

Pooled

Hageja: Saksamaa Liitvabariik (esindajad: T. Henze ja J. Möller ning advokaadid T. Lübbig ja M. Klasse)

Kostja: Euroopa Komisjon (esindajad: C. Egerer ja T. Maxian Rusche)

Ese

Nõue peatada komisjoni 25. aprilli 2012. aasta otsuse 2012/485/EL riigiabi SA.25051 (C 19/10) (ex NN 23/10) kohta, mida Saksamaa andis eriotstarbelisele ühingule Zweckverband Tierkörperbeseitigung in Rheinland-Pfalz, im Saarland, im Rheingau-Taunus-Kreis und im Landkreis Limburg-Weilburg (ELT L 236, lk 1) kohaldamine.

Resolutsioon

1) Jätta hagi rahuldamata.

2) Mõista kohtukulud välja Saksamaa Liitvabariigilt.

(1) ELT C 273, 8.9.2012.
Üldkohtu 25. septembri 2014. aasta otsus – Spirlea versus komisjon

(Kohtuasi T-306/12) (1)

((Õigus tutvuda dokumentidega - Määrus (EÜ) nr 1049/2001 - Artikli 4 lõike 2 kolmas taane - Komisjoni poolt EU Pilot menetluse raames Saksamaale esitatud teabenõuded - Keeldumine võimaldamast dokumentidega tutvuda - Konkreetse ja individuaalse uurimise kohustus - Ülekaalukas üldine huvi - Dokumentidega osaline tutvumine - Põhjendamiskohustus))

(2014/C 395/46)

Kohtumenetluse keel: saksa

Pooled

Hagejad: Darius Nicolai Spirlea ja Mihaela Spirlea (Capezzano Pianore, Itaalia) (esindajad: advokaadid V. Foerster ja T. Pahl ning hiljem advokaadid V. Foerster ja E. George)

Kostja: Euroopa Komisjon (esindajad: P. Costa de Oliveira, keda abistasid advokaadid A. Krämer ja R. Van der Hout, hiljem advokaat R. Van der Hout)

Hagejate toetuseks menetlusse astujad: Taani Kuningriik (esindajad: V. Pasternak Jørgensen ja C. Thorning, hiljem C. Thorning ja K. Jørgensen), Soome Vabariik (esindajad: S. Hartikainen) ja Rootsi Kuningriik (esindajad: C. Meyer-Seitz, A. Falk, C. Stege, S. Johannesson, U. Persson, K. Ahlstrand-Oxhamre ja H. Karlsson, hiljem C. Meyer-Seitz, A. Falk, U. Persson, L. Swedenborg, C. Hagerman ja E. Karlsson)

Kostja toetuseks menetlusse astujad: Tšehhi Vabariik (esindajad: M. Smolek, T. Müller ja D. Hadroušek) ja Hispaania Kuningriik (esindajad: abogado del Estado S. Centeno Huerta, hiljem abogado del Estado M. J. García-Valdecasas Dorrego)

Ese

Nõue tühistada komisjoni 21. juuni 2012. aasta otsus, millega keelduti võimaldamast hagejatel tutvuda kahe teabenõudega, mille komisjon esitas 10. mail 2011 ja 10. oktoobril 2011 EU Pilot menetluse 2070/11/SNCO raames Saksamaa Liitvabariigile.

Resolutsioon

1. Jätta hagi rahuldamata.

2. Jätta kummagi poole kohtukulud tema enda kanda.

(1) ELT C 273, 8.9.2012.